cyanic-selkie/wikianc huggingface dataset:
Ντμίτρι Μεντελέγιεφ
Περιοδικός πίνακας
Το όνομα του Μεντελέγιεφ είναι κυρίως γνωστό από την εργασία του για το περιοδικό σύστημα. Αν και άλλοι χημικοί, πριν απ' αυτόν, είχαν επίσης πειραματιστεί με τα στοιχεία και είχαν βρει ότι μερικά από αυτά συνδέονταν με τα ατομικά βάρη και τις φυσικές ιδιότητες, δεν πέτυχαν ωστόσο παρά μία πρόχειρη ταξινόμηση των γνωστών στοιχείων.
Το 1865 ο Τζων Νιούλαντς διατύπωσε τον Κανόνα των Οκτάδων. Η έλλειψη χώρων για τα άγνωστα στοιχεία και η τοποθέτηση δύο στοιχείων σε ένα κουτί έγιναν αντικείμενο κριτικής κι έτσι οι ιδέες του Νιούλαντς δεν έγιναν δεκτές. Ένας άλλος ήταν ο Λόταρ Μέγιερ, ο οποίος το 1864 δημοσίευσε ένα έγγραφο που περιέγραφε 28 στοιχεία, αλλά δεν υπήρχε καμία προσπάθεια πρόβλεψης νέων στοιχείων. Το 1863 ήταν γνωστά 56 στοιχεία και ανακαλυπτόταν ένα νέο στοιχείο σχεδόν κάθε χρόνο.
Αφού έγινε δάσκαλος, ο Μεντελέγιεφ έγραψε τις Αρχές της Χημείας (δύο τόμοι, 1868-1870). Καθώς προσπάθησε να κατατάξει τα στοιχεία σύμφωνα με τις χημικές τους ιδιότητες, παρατήρησε ότι υπήρχε μία διάταξη που τον οδήγησε στη δημιουργία του περιοδικού πίνακα. Ο Μεντελέγιεφ αγνοούσε τις εργασίες που έγιναν τα προηγούμενα χρόνια πάνω στους περιοδικούς πίνακες. Έκανε τον παρακάτω πίνακα, και με την προσθήκη συμπληρωματικών στοιχείων ακολουθώντας αυτή τη διάταξη, ανέπτυξε την εκτεταμένη έκδοση του περιοδικού πίνακα.
Ο πίνακας του Μεντελέγιεφ ήταν ένα διάγραμμα με έξι οριζόντιες και οκτώ κάθετες στήλες, όπως περίπου είναι τα σταυρόλεξα. Τοποθέτησε πρώτα τα στοιχεία κατά περιόδους στις οριζόντιες σειρές. Αυτό σημαίνει ότι τα στοιχεία μιας ορισμένης γραμμής παρουσιάζουν κανονική επανάληψη των χημικών ιδιοτήτων. Μετά κατέταξε τα στοιχεία των οριζοντίων γραμμών καθέτως, ώστε κάθε κάθετη στήλη να περιέχει στοιχεία που παρουσιάζουν κάπως όμοιες ιδιότητες. Τις κάθετες αυτές στήλες ονόμασε οικογένειες. Με την κατάρτιση του πίνακα, ο Μεντελέγιεφ διαπίστωσε ότι υπήρχαν κενά, δηλαδή άδεια διαστήματα, σε μερικές στήλες. Συμπέρανε ότι τα κενά αυτά έπρεπε να παριστάνουν τα άγνωστα στοιχεία. Πίστευε όμως ότι τα στοιχεία αυτά έπρεπε να βρίσκονται στη γη, αφού ο πίνακας περιοδικότητος αποτελούσε νόμο της φύσης.
Στις 6 Μαρτίου 1869 ο Μεντελέγιεφ έκανε μία επίσημη παρουσίαση στη Ρωσική Χημική Εταιρεία, με τίτλο Η εξάρτηση μεταξύ των ιδιοτήτων του ατομικού βάρους των στοιχείων, η οποία περιέγραφε στοιχεία σύμφωνα με το ατομικό βάρος και σθένος. Η παρουσίαση αυτή ανέφερε ότι:
Ο Μεντελέγιεφ δημοσίευσε τον περιοδικό πίνακα όλων των γνωστών στοιχείων και προέβλεψε μερικά νέα στοιχεία για τη συμπλήρωσή του. Λίγους μήνες μετά, ο Λόταρ Μέγιερ δημοσίευσε έναν σχεδόν πανομοιότυπο πίνακα. Ορισμένοι επιστήμονες θεωρούν τον Μέγιερ και τον Μεντελέγιεφ συνδημιουργούς του περιοδικού πίνακα, αλλά σχεδόν όλοι συμφωνούν ότι η ακριβής πρόβλεψη του Μεντελέγιεφ για τις ιδιότητες των στοιχείων που αυτός αποκαλούσε εκαπυρίτιο, εκααργίλιο και εκαβόριο (γερμάνιο, γάλλιο και σκάνδιο αντίστοιχα), τον προκρίνει ως βασικό δημιουργό του πίνακα.
Για τα οκτώ στοιχεία που προέβλεψε, ο Μεντελέγιεβ χρησιμοποίησε στην ονομασία τους τα προθέματα «εκα», «ντβι» και «τρι» (στη σανσκριτική γλώσσα: ένα, δύο, τρία). Ο Μεντελέγιεφ αμφισβήτησε ορισμένα από τα αποδεκτά τότε ατομικά βάρη (εκείνη την εποχή μπορούσαν να μετρηθούν μόνο με ένα σχετικά χαμηλό ποσοστό ακρίβειας), επισημαίνοντας ότι δεν αντιστοιχούν με εκείνα που προτείνει ο Περιοδικός Νόμος του. Ήταν μπερδεμένος σχετικά με το που να τοποθετήσει τις λανθανίδες και προέβλεψε την ύπαρξη και άλλης γραμμής στον πίνακα, που ήταν οι ακτινίδες, στοιχεία που έχουν μεγάλο ατομικό βάρος. Μερικοί επιστήμονες απέρριψαν τον Μεντελέγιεφ και την άποψή του ότι θα ανακαλυφθούν περισσότερα στοιχεία, αλλά αποδείχθηκε ότι είχε δίκιο όταν το 1875 και το 1886 ανακαλύφθηκαν αντίστοιχα το Ga (γάλλιο) και το Ge (γερμάνιο), τα οποία ταίριαζαν απόλυτα στις θέσεις που προέβλεψε ο Μεντελέγιεφ.
Δίνοντας σανσκριτικά ονόματα στα στοιχεία που έλειπαν, ο Μεντελέγιεφ έδειξε την εκτίμησή του στους γραμματικούς της αρχαίας Ινδίας, οι οποίοι διατύπωσαν εξελιγμένες θεωρίες της γλώσσας με βάση την ανακάλυψη δυσδιάστατων σχεδίων σε βασικούς ήχους. Χαρακτηριστικό είναι ότι υπάρχουν σημαντικές ομοιότητες μεταξύ του περιοδικού πίνακα και του εισαγωγικού Σίβα Σούτρα του Πανίνι. Οι αναλογίες των δύο συστημάτων είναι εντυπωσιακές. Ακριβώς όπως ο Πανίνι διαπίστωσε ότι η φωνολογική σχεδίαση των ήχων στη γλώσσα είναι συνάρτηση των ιδιοτήτων της άρθρωσής τους, έτσι και ο Μεντελέγιεφ διαπίστωσε ότι οι χημικές ιδιότητες των στοιχείων είναι συνάρτηση του ατομικού τους βάρους. Όπως ο Πανίνι, έτσι και ο Μεντελέγιεφ έφτασε στην ανακάλυψή του μέσα από την έρευνα της «γραμματικής» των στοιχείων.
Τα τρία στοιχεία που ανακαλύφθηκαν μετά από την πρόρρηση του Μεντελέγιεβ δεν πρόσθεσαν τίποτε στον υλικό πλούτο της χώρας, διότι η παραγωγή τους είναι πολύ δαπανηρή ώστε να έχει κάποια εμπορική αξία. Ωστόσο η επιστημονική τους αξία είναι ανυπολόγιστη, διότι με την ανακάλυψή τους έγινε παραδεκτό το περιοδικό σύστημα και ο πίνακας του Μεντελέγιεφ. Από το σύστημα αυτό, οι επιστήμονες μπόρεσαν να προχωρήσουν στο θέμα των ηλεκτρονίων και μετά στην ατομική ενέργεια.
Άλλα επιτεύγματα
thumb|Ντμίτρι Μεντελέγιεφ Ο Μεντελέγιεφ πραγματοποίησε και άλλες σημαντικές συνεισφορές στη χημεία, καθώς αύξησε την ανθρώπινη γνώση για τον αιθέρα, τα διαλύματα, το απόλυτο σημείο βρασμού και το πετρέλαιο. Ήταν ένας από τους ιδρυτές της Ρωσικής Χημικής Εταιρείας το 1869 και εργάστηκε πάνω στη θεωρία και την πρακτική του προστατευτισμού του εμπορίου και της γεωργίας.
Ο Μεντελέγιεφ αφιέρωσε πολύ μελέτη και είχε σημαντική συνεισφορά στον προσδιορισμό της φύσης απροσδιόριστων ενώσεων όπως τα διαλύματα.
Σε ένα άλλο τμήμα της φυσικοχημείας, ερεύνησε τη διαστολή των υγρών με τη θερμότητα και επινόησε μία μέθοδο παρόμοια με τον νόμο Γκαι-Λυσάκ περί της ισοβαρούς μεταβολής των αερίων, ενώ το 1861 προέβλεψε τη σύλληψη του Τόμας Άντριους για την κρίσιμη θερμοκρασία των αερίων, ορίζοντας το απόλυτο σημείο βρασμού μίας ουσίας ως τη θερμοκρασία στην οποία το υγρό μετατρέπεται σε ατμό, ανεξάρτητα από την πίεση και τον όγκο.
Ο Μεντελέγιεφ θεωρείται ο εισηγητής του μετρικού συστήματος στη Ρωσική Αυτοκρατορία. Επίσης μελέτησε την προέλευση του πετρελαίου και κατέληξε στο συμπέρασμα ότι οι υδρογονάνθρακες προέρχονται από μη έμβια ύλη (αβιογένεση) και σχηματίζονται βαθιά μέσα στη γη. Έγραψε «Το βασικό γεγονός που πρέπει να σημειωθεί είναι ότι το πετρέλαιο γεννήθηκε στα βάθη της γης και μόνο εκεί μπορούμε να αναζητήσουμε την καταγωγή του» (Ντμίτρι Μεντελέγιεβ, 1877).
Εξωτερικοί σύνδεσμοι
Κατηγορία:Ρώσοι Κατηγορία:Ρώσοι χημικοί Κατηγορία:Χημικοί του 19ου αιώνα Κατηγορία:Μέλη της Πρωσικής Ακαδημίας Επιστημών
Νέα Πολωνία
μικρογραφία| Το Παλάτι της Τέχνης, γνωστό και ως έδρα της «Απόσχισης» της [[Εταιρεία Φίλων των Καλών Τεχνών της Κρακοβίας|Εταιρείας Φίλων των Καλών Τεχνών της Κρακοβίας, στην Παλιά Πόλη της Κρακοβίας]] Νέα Πολωνία (πολωνικά: Młoda Polska) ήταν μια μοντερνιστική περίοδος στις πολωνικές εικαστικές τέχνες, τη λογοτεχνία και τη μουσική, καλύπτοντας περίπου τα έτη μεταξύ 1890 και 1918. Ήταν αποτέλεσμα έντονης αισθητικής αντίθεσης στις παλαιότερες ιδέες του θετικισμού που ακολούθησαν την καταστολή της Ιανουαριανής Εξέγερσης του 1863 στο Ρωσικό Διαμελισμό εναντίον του κατεχόμενου Ρωσικού Αυτοκρατορικού Στρατού. Η Νέα Πολωνία προώθησε τις τάσεις της παρακμής, του νεορομαντισμού, του συμβολισμού, του ιμπρεσιονισμού και του αρ νουβό.
Πολλές από τις εκθέσεις πραγματοποιήθηκαν στο Παλάτι της Τέχνης, γνωστό και ως «Απόσχιση» (Secesja), την έδρα της Εταιρείας Φίλων των Καλών Τεχνών της Κρακοβίας, στην Παλιά Πόλη της Κρακοβίας.
Φιλοσοφία
μικρογραφία| Αυτοπροσωπογραφία του [[Στανίσουαφ Βισπιάνσκι σε μαλακό παστέλ, 1902]] Ο όρος επινοήθηκε σε ένα μανιφέστο του συγγραφέα Άρτουρ Γκούρσκι, που δημοσιεύθηκε το 1898 στην εφημερίδα της Κρακοβίας Życie (Ζωή) και σύντομα υιοθετήθηκε σε όλη την διαμελισμένη Πολωνία κατ΄ αναλογία με παρόμοιους όρους όπως η Νέα Γερμανία, το Νέο Βέλγιο, η Νέα Σκανδιναβία, κ.λπ..
Λογοτεχνία
Η πολωνική λογοτεχνία της περιόδου βασίστηκε σε δύο κύριες έννοιες. Η πρώτη ήταν μια τυπικά μοντερνιστική απογοήτευση με την μπουρζουαζία, τον τρόπο ζωής και τον πολιτισμό της. Οι καλλιτέχνες που ακολούθησαν αυτήν την έννοια πίστευαν επίσης στην παρακμή, στο τέλος κάθε πολιτισμού, σε σύγκρουση μεταξύ ανθρώπων και του πολιτισμού τους, και στην έννοια της τέχνης ως την υψηλότερη αξία (η τέχνη για την τέχνη). Οι συγγραφείς που ακολούθησαν αυτήν την ιδέα περιελάμβαναν τους Καζίμιες Πσέρβα-Τετμάγιερ, Στανίσουαφ Πσιμπισέφσκι, Βάτσουαφ Ρόλιτς-Λίντερ και Γιαν Κασπρόβιτς.
Συγγραφείς αυτής της περιόδου περιλαμβάνουν επίσης τους: Βάτσουαφ Μπέρεντ, Γιαν Κασπρόβιτς, Γιαν Αούγκουστ Κισιελέφσκι, Αντόνι Λάνγκε, Γιαν Λεμάνσκι, Μπολέσουαφ Λέσμιαν, Ταντέους Μιτσίνσκι, Άντζεϊ Νιεμογιέφσκι, Φραντσίσεκ Νοβίτσκι, Βουαντίσουαφ Όρκαν, Άρτουρ Όπμαν, Βουοντζίμιες Πεζίνσκι, Ταντέους Ρίτνερ, Βάτσουαφ Σιεροσέφσκι, Λεόπολντ Σταφ, Καζίμιες Πσέρβα-Τετμάγιερ, Μαρίλα Βόλσκα, Ελεονόρα Καλκόφσκα, Ταντέους Μπόι-Ζελένσκι και Γέζι Ζουουάφσκι.
Μουσική
Στη μουσική, ο όρος Νέα Πολωνία εφαρμόζεται σε μια άτυπη ομάδα συνθετών που περιλαμβάνουν τους Κάρολ Σιμανόφσκι, Γκζέγκος Φίτελμπεργκ, Λουντόμιρ Ρουζίτσκι, καθώς και τους Μιετσίσουαφ Καρουόβιτς και Απολινάρι Σελούτο. Σχεδόν όλοι μαθητευόμενοι του Ζίγκμουντ Νοσκόφσκι, η ομάδα ήταν υπό ισχυρή επιρροή του νεορομαντισμού στη μουσική και ειδικά ξένων συνθετών όπως ο Ρίχαρντ Στράους, ο Ρίχαρντ Βάγκνερ και εκείνων που ανήκαν στην Ομάδα των Πέντε, π.χ. ο Μοντέστ Μουσόργκσκι, ο Αλεξάντρ Μποροντίν και ο Νικολάι Ρίμσκι-Κόρσακοφ.
Εικαστικές τέχνες
μικρογραφία| [[Καζίμες Σταμπρόφσκι, Παγώνι. Προσωπογραφία της Ζόφια Μπορουτσίνσκα, 1908]] Κατά την περίοδο της Νέας Πολωνίας δεν υπήρχαν υπερβολικές τάσεις στην πολωνική τέχνη. Οι ζωγράφοι και οι γλύπτες προσπάθησαν να συνεχίσουν τις ρομαντικές παραδόσεις με νέους τρόπους έκφρασης που διαδόθηκαν στο εξωτερικό. Η πιο επιδραστική τάση ήταν το αρ νουβό, αν και οι Πολωνοί καλλιτέχνες άρχισαν να αναζητούν επίσης κάποια μορφή εθνικού στιλ (συμπεριλαμβανομένου του styl zakopiański ή στυλ Ζακοπάνε). Τόσο η γλυπτική όσο και η ζωγραφική επηρεάστηκαν επίσης πολύ από όλες τις μορφές συμβολισμού.
Διακεκριμένοι ζωγράφοι και γλύπτες της Νέας Πολωνίας περιλαμβάνουν τους:
Σοφία Τρικούπη
Η Σοφία Τρικούπη (Λονδίνο, 1838 - Αθήνα, 1916) ήταν Ελληνίδα σημαίνουσα προσωπικότητα της Αθήνας του 19ου αιώνα.
Βιογραφικά στοιχεία
Γεννήθηκε στο Λονδίνο το 1838. Ήταν κόρη του διπλωμάτη και μετέπειτα πρωθυπουργού Σπυρίδωνα Τρικούπη και της Αικατερίνης. Ήταν επίσης αδελφή του μετέπειτα πρωθυπουργού Χαρίλαου Τρικούπη. Στην πρωτεύουσα της Γηραιάς Αλβιόνας, έλαβε σημαντική μόρφωση, ενώ ήρθε σε επαφή της στην οικία του διπλωμάτη πατέρα της με επιφανείς προσωπικότητες του 19ου αιώνα. Μετά τον θάνατο των γονιών της, αφοσιώθηκε στην φροντίδα του αδελφού της κατά την πολιτική του διαδρομή στην Ελλάδα.
Πηγές
Σοφια
Παναγιώτης Μαρκόπουλος
Ο Παναγιώτης Μαρκόπουλος (1916 - 1996) ήταν Έλληνας ανώτατος δικαστικός, που διετέλεσε αντιπρόεδρος του Συμβουλίου της Επικρατείας. Χρημάτισε υπηρεσιακός υπουργός Εσωτερικών και Δημόσιας Τάξης σε κυβερνήσεις του Ανδρέα Παπανδρέου.
Βιογραφία
Σπούδασε νομικά στην Αθήνα και ακολούθησε καριέρα στο δικαστικό κλάδο, φτάνοντας μέχρι τη θέση του αντιπροέδρου του Συμβουλίου της Επικρατείας. Λίγα χρόνια μετά την εκλογική νίκη του ΠΑΣΟΚ στις εκλογές του 1981, ο Μαρκόπουλος διορίστηκε υπηρεσιακός υπουργός Εσωτερικών εν όψει των Ευρωεκλογών του 1984 και θήτευσε από τις 2 Μαΐου 1984 ως τις 21 Ιουνίου 1984 και ξανά από τις 9 Μαΐου 1985 ως τις 5 Ιουνίου 1985, εν όψει των βουλευτικών εκλογών του 1985. Στην επόμενη κυβέρνηση του Ανδρέα Παπανδρέου χρημάτισε υπηρεσιακός υπουργός Εσωτερικών και Δημοσίας Τάξεως από τις 2 Ιουνίου 1989 ως τις 2 Ιουλίου 1989 εν όψει των βουλευτικών εκλογών του 1989, και μέχρι να σχηματιστεί η κυβέρνηση Τζαννετάκη. . Πέθανε τον Οκτώβριο του 1996, σε ηλικία 80 ετών και κηδεύτηκε από τον ιερό ναό του Α΄ Κοιμητηρίου Αθηνών την 1η Νοεμβρίου.
Παραπομπές
Κατηγορία:Έλληνες υπουργοί Εσωτερικών Κατηγορία:Έλληνες υπουργοί Δημοσίας Τάξεως
Αυστραλιανές ομοσπονδιακές εκλογές 2010
Στις πρόωρες γενικές εκλογές που διεξήχθησαν στις 21 Αυγούστου 2010 στην Αυστραλία κανένα από τα δυο μεγάλα κόμματα δεν εξασφάλισε αυτοδυναμία 76 εδρών στην Ομοσπονδιακή Βουλή, για πρώτη φορά από το 1940. Ο συνασπισμός της αντιπολίτευσης συγκέντρωσε 73 έδρες, έναντι 72 για το κυβερνών Εργατικό Κόμμα, ενώ μια έδρα κατέλαβαν οι Πράσινοι και τρεις οι ανεξάρτητοι.
Γερουσία 2010
*Όλα τα αποτελέσματα είναι τελικά.
Παραπομπές
2010 εκλογες Αυστραλια
Νεπτουνάλια
Στην αρχαία Ρώμη, τα Νεπτουνάλια ήταν μια πρώιμη διήμερη γιορτή προς τιμήν του θεού των υδάτων Νεπτούνους, που εορταζόταν στις 23 Ιουλίου, στη μέση του καλοκαιριού και της εποχιακής ζέστης και ξηρασίας. Ήταν επίσης επίσημη αργία για τους λιμενεργάτες. Κατά τη διάρκεια της γιορτής, επιτροπή πολιτών μπορούσε να ψηφίσει υπέρ διαφόρων θεμάτων που αφορούσαν ποινικά αδικήματα ή πολιτειακά ζητήματα. Από την αναφορά της γιορτής σε αρχαία ημερολόγια, υποθέτουμε ότι διοργανώνονταν αγώνες προς τιμήν του θεού. Επίσης, συνήθιζαν να χτίζουν καλύβες από κλαδιά και φύλλα δέντρων, μέσα στις οποίες έτρωγαν, έπιναν και διασκέδαζαν.
Εξωτερικοί σύνδεσμοι
Κατηγορία:Αρχαίες ρωμαϊκές εορτές
Βαλκανικοί Αγώνες Στίβου 1934 – Άλμα εις τριπλούν ανδρών
Στο αγώνισμα αυτό, η Γιουγκοσλαβία κέρδισε το αργυρό και το χάλκινο μετάλλιο. Πρωταθλητής αναδείχθηκε ο Έλληνας Χαράλαμπος Πατεράκης για δεύτερη συνεχή φορά μπροστά από τον Γιοβάν Μίκιτς. Το χάλκινο μετάλλιο κατέκτησε ο Στέβαν Μιόκοβιτς. Η Ελλάδα κέρδισε το αγώνισμα για έκτη συνεχόμενη χρονιά.
Τελικός
Ο τελικός πραγματοποιήθηκε στις 2 Σεπτεμβρίου.
Μετέχουσες χώρες
Κάποιες από τις χώρες που συμμετείχαν στο αγώνισμα ήταν:
• 4
Πίνακας μεταλλίων (1929—1934)
Το συνολικό υπόλοιπο μεταλλίων στο άλμα εις τριπλούν ανδρών μετά τους Βαλκανικούς Αγώνες 1934.
Παραπομπές
Κατηγορία:Αγωνίσματα στους Βαλκανικούς Αγώνες Στίβου 1934 1934
Αλάβανδα
Ονομασία και φήμη
Το όνομα της πόλεως θεωρείται ότι προέρχεται από τις λέξεις της τοπικής γλώσσας άλα (= άλογο) και βάνδα (= νίκη), με αφορμή τη νίκη κάποιου κατοίκου της πόλεως σε μονομαχία ιππέων. Η ελληνική μυθολογία αναφέρει βεβαίως τον «επώνυμο ήρωα» της πόλεως, εκείνον δηλαδή του οποίου το όνομα έλαβε η πόλη, και ήταν ο Αλάβανδος, γιος του Καρός και της Καλλιρρόης, εγγονός του ποτάμιου θεού Μαιάνδρου από τη μητέρα του.
Τα Αλάβανδα ήταν μία από τις πλουσιότερες πόλεις ολόκληρης της Μικράς Ασίας. Το έδαφός της ήταν πολύ γόνιμο, το εμπόριό της ήταν εξαιρετικά ανεπτυγμένο και σε λατομεία της εξορυσσόταν μαύρο μάρμαρο υψηλής ποιότητας, που ονομαζόταν αλαβανδικός λίθος. Οι κάτοικοί της, οι Αλαβανδείς, συνεκδοχικώς είχαν τη φήμη φιλήδονων και άσωτων ανθρώπων, και πολλοί αρχαίοι αποκαλούσαν τα Αλάβανδα «Σύβαριν της Μικράς Ασίας».
Πηγές
Αλαβανδα
1 Μαΐου
30 Απριλίου | 1 Μαΐου | 2 Μαΐου
Η 1η Μαΐου είναι η 121η ημέρα του έτους κατά το Γρηγοριανό ημερολόγιο (122η σε δίσεκτα έτη). Υπολείπονται 244 ημέρες.
Ορθόδοξο εορτολόγιο
Κατηγορία:Ημέρες του έτους Κατηγορία:Αργίες
Ηλίας Πολατίδης
Ο Ηλίας Πολατίδης (Λευκώνας Σερρών, 25 Ιουλίου 1966 – 16 Απριλίου 2016) ήταν Έλληνας πολιτικός και πρώην βουλευτής. .
Πολιτική σταδιοδρομία
Ξεκίνησε να ασχολείται με την πολιτική από νεαρή ηλικία. Αρχικά εντάχθηκε στη Νέα Δημοκρατία από την οποία απεχώρησε το 1997, λόγω ιδεολογικών διαφωνιών. Το 2001 εντάχθηκε στο ΛΑΟΣ και διετέλεσε Πρόεδρος της Μητροπολιτικής Επιτροπής του κόμματος στο Νομό Σερρών (Δεκέμβριος 2002 – Ιανουάριος 2004).
Κατήλθε ως υποψήφιος στην εκλογική περιφέρεια Σερρών στις εκλογές του 2004, αλλά απέτυχε να εκλεγεί. Στις εκλογές του 2007 και του 2009, εκλέγεται βουλευτής Σερρών, ενώ διετέλεσε και Κοινοβουλευτικός Εκπρόσωπος του ΛΑΟΣ. Παρέμεινε βουλευτής ως το 2012.
Θάνατος
Απεβίωσε από καρκίνο στις 16 Απριλίου 2016, σε ηλικία μόλις πενήντα ετών, και κηδεύθηκε στην ιδιαίτερη πατρίδα του, στον Λευκώνα Σερρών.
Παραπομπές
Κατηγορία:Βουλευτές Σερρών Κατηγορία:Βουλευτές εκλεγμένοι με τον ΛΑΟΣ
Μπλέτσλεϊ Παρκ
Το Μπλέτσλεϊ Παρκ (αγγλ. Bletchley Park) είναι ένα ακίνητο στο κέντρο ενός κτήματος στο χωριό Μπλέτσλεϊ του Μπακιγχαμσάιρ στην Αγγλία, που σήμερα αποτελεί τμήμα της πόλης του Μίλτον Κέινς (Milton Keynes). Βρίσκεται περίπου 50 μίλια βορειοδυτικά του Λονδίνου και τίποτε στην εμφάνιση του κτίσματος δεν αποκαλύπτει ότι σε αυτό στεγαζόταν, κατά το Β' Παγκόσμιο Πόλεμο η βασικότερη υπηρεσία αποκρυπτογράφησης της Βρετανίας. Σήμερα το Μπλέτσλεϊ Παρκ είναι μουσείο.
Πρώιμη ιστορία
Πρώτος ιδιοκτήτης της περιοχής φέρεται ο πολιτικός και συλλέκτης Μπράουν Γουίλις (Browne Willis), ο οποίος έκτισε ένα μέγαρο εκεί το 1711. Ο επόμενος ιδιοκτήτης, κάποιος Τόμας Χάρισσον, που το απέκτησε το 1793 κατεδάφισε το κτίσμα. Το 1877 το κτήμα περιήλθε στην ιδιοκτησία του Σάμουελ Λίπσκομπ Σέκχαμ (Samuel Lipscomb Seckham), δικαστικού, αρχιτέκτονα και ζυθοποιού από την Οξφόρδη, ο οποίος και το επονόμασε Μπλέτσλεϊ Παρκ. Το πώλησε στον Σερ Χέρμπερτ Σάμουελ Λέον (Sir Herbert Samuel Leon), χρηματιστή και πολιτικό του Φιλελεύθερου Κόμματος, ο οποίος επεξέτεινε το μικρό κτίσμα που ήδη υπήρχε στο σημερινό κτήριο (1882). Το τελικό αποτέλεσμα ήταν ένα "περίεργο" κτίσμα - μίγμα διαφορετικών αρχιτεκτονικών μορφών. Η δεξιά πτέρυγα κατασκευάστηκε εκ των υστέρων, τη δεκαετία του 1920, όταν ο Σερ Χέρμπερτ είχε γίνει μέλος της Βουλής. Καθώς βοηθούσε οικονομικά την κοινότητα του Μπλέτσλεϊ, έγινε ιδιαίτερα αγαπητός στην τοπική κοινωνία. Το 1911 του απονεμήθηκε ο τίτλος του βαρόνου. Μετά το θάνατο του Σερ Χέρμπερτ (1927) και της συζύγου του Φάννυ (1937) το κτήμα βγήκε σε πλειστηριασμό και αποκτήθηκε από ένα κονσόρτσιουμ με επικεφαλής το λοχαγό Χιούμπερτ Φώκνερ (Hubert Faulkner), ο οποίος σκόπευε να κατεδαφίσει το κτήριο και να πωλήσει το κτήμα. right|thumb|150px|Ο κυκλικός πύργος με τα παράθυρα στο άνω μέρος του ήταν το δωμάτιο του Άλαν Τούρινγκ Τότε παρενέβη ο Ναύαρχος Σερ Χιού Σίνκλαιρ (Sir Hugh Sinclair), ο οποίος εκείνη την εποχή διεύθυνε την Υπηρεσία Αντικατασκοπείας του Ναυαρχείου και ηγείτο της ΜΙ6. Έχοντας αποτύχει να πείσει την Κυβέρνηση ότι χρειαζόταν το κτήμα με το κτίσμα του, το αγόρασε με δικά του χρήματα έναντι 7.500 λιρών στερλινών το 1938. Ο Σίνκλαιρ στέγασε σε αυτό τη νεοϊδρυθείσα υπηρεσία "Κυβερνητική Σχολή Κωδικών και Κρυπτογραφίας" (Government Code and Cypher School), η οποία είχε προσωρινά στεγαστεί στο Λονδίνο, στο κτίριο "Watergate House". Το γεγονός της κατοχής του κτίσματος από τον Σίνκλαιρ αποκαλύφθηκε μόλις το 1991, όταν παρά λίγο να πωληθεί και να αξιοποιηθεί διαφορετικά. Ο Σίνκλαιρ είχε διακρίνει - σωστά - ότι το κτήμα βρισκόταν σε απόσταση πεζοπορίας από το σταθμό του Μπλέτσλεϊ, ο οποίος εξυπηρετείτο τακτικά από τη σιδηροδρομική γραμμή Οξφόρδης - Κέμπριτζ και παράλληλα η γραμμή αυτή διασταυρωνόταν εκεί με την κεντρική γραμμή της "Δυτικής ακτής" (West Coast Line), που συνέδεε το Λονδίνο με το Μπέρμιγχαμ, το Μάντσεστερ και τη Γλασκώβη. Με τη στέγαση της Σχολής στο κτίσμα του Μπλέτσλεϊ Παρκ η τηλεφωνική εταιρεία εγκατέστησε καλωδιώσεις αποκλειστικής χρήσης τόσο για τηλεφωνική όσο και για τηλεγραφική επικοινωνία, ενώ διέθετε πολύ κοντά ένα σταθμό - επαναλήπτη (repeat station).
Εν τω μεταξύ οι εξελίξεις στην Ευρώπη ήταν ραγδαίες. Ο Χίτλερ είχε ήδη προσαρτήσει την Αυστρία και είχε καταλάβει την Τσεχοσλοβακία. Οι Βρετανοί, ύστερα από τη Συμφωνία του Μονάχου είχαν αντιληφθεί τις επεκτατικές βλέψεις του Χίτλερ και, όπως αναφέρει ο Ρεϊμόν Καρτιέ, "η Βρετανία, έχοντας απότομα ξυπνήσει από το λήθαργό της, δεν ξανακοιμήθηκε" Οι Βρετανοί χρειάζονταν ένα μέρος ήσυχο, απομονωμένο και σχετικά απομακρυσμένο από τους βομβαρδισμούς (που είχαν αντιληφθεί ότι θα δέχονταν), καθώς δεν υπήρχε κανείς στρατηγικός στόχος εκεί κοντά, για να εγκαταστήσουν και να στεγάσουν τις απαραίτητες υπηρεσίες παρακολούθησης διαβιβάσεων των Γερμανών.
Τη διοίκηση της "Σχολής" ανέλαβε ο Πλωτάρχης Άλαστερ Ντένιστον, (Alastair Denniston), ο οποίος την επονόμασε "Σταθμό Χ" από το ρωμαϊκό αριθμό δέκα (Χ) του δέκατου παραπήγματος.
Αλάβιβος
Μετά από προσπάθειες ο Αλάβιβος πέτυχε να εγκατασταθεί ο λαός του σε έδαφος της Ρωμαϊκής Αυτοκρατορίας. Ο Αλάβιβος διοίκησε τμήμα των Βησιγότθων, τους λεγόμενους «Βάλτους» (δηλαδή «ανθρώπους των δασών»), και αργότερα μετέβη με τον Αλάριχο στην Ιταλία. Το 376 ο Λουπικίνιος, υπαρχηγός του Ρωμαίου Αυτοκράτορα Ουάλη, προσεκάλεσε τον Αλάβιβο και τον Φριτίγερνο, συμβασιλείς των Βησιγότθων, σε μια διπλωματική συνάντηση-δεξίωση, με σκοπό όμως να τους δολοφονήσει. Κατάφερε πράγματι να δολοφονήσει τον Αλάβιβο. Αλλά ο Φριτιγέρνης κατόρθωσε να διαφύγει και στη Μάχη της Αδριανούπολης το 378, με τέχνασμα, συνετέλεσε στην καταστροφή του εχθρού και στον θάνατο του Ουάλη.
Μπλέτσλεϊ Παρκ
Κατά τη διάρκεια του Πολέμου
right|thumb|200px|Ο εξοπλισμός στο "Σταθμό Χ". Εκτίθεται σήμερα στο μουσείο του Μπλέτσλεϊ Παρκ Ο Ντένιστον οργάνωσε άριστα τη νέα υπηρεσία. Κατασκευάστηκαν μικρά ξύλινα παραπήγματα γύρω από το κεντρικό κτίσμα, ώστε να στεγάσουν το επιπλέον προσωπικό που είχε ήδη να καλείται για τη στελέχωση της Υπηρεσίας, η οποία αντλούσε το έμψυχο δυναμικό της κατά κύριο λόγο από απόφοιτους από τα παραπλήσια - ελέω σιδηροδρομικής σύνδεσης - Πανεπιστήμια της Οξφόρδης και του Κέμπριτζ. Κλήθηκαν εκεί επιφανείς σκακιστές, άριστοι μαθηματικοί, καθηγητές γλωσσολογίας και άλλοι παρόμοιοι ειδικοί. Ανάμεσα σε αυτούς ήταν ο Άλαν Τούρινγκ και ο Ίαν Φλέμινγκ. Στην αρχή εγκαταστάθηκε εκεί και ο σταθμός ασυρμάτου (αυτός επονομάστηκε "Σταθμός Χ", καθώς ήταν ο δέκατος που κατασκευαζόταν και αργότερα έδωσε το όνομά του σε ολόκληρο το Μπλέτσλεϊ Παρκ). Η διοίκηση όμως έκρινε (και σωστά) ότι οι τεράστιες κεραίες που χρειαζόταν ο σταθμός θα στοχοποιούσαν την εγκατάσταση κι έτσι μεταφέρθηκε στο παρακείμενο χωριό Γουάντον (Whaddon) Παράλληλα, ένα δίκτυο από σταθμούς ακρόασης (επονομαζόμενοι "σταθμοί-Υ") εγκαταστάθηκε στις κομητείες Μπέντφορντσάιρ και Λέστερσάιρ και συνέλεγε σήματα, τα οποία απέστελλε προς ερμηνεία στο Μπλέτσλεϊ Παρκ. Αρχικά τα κωδικοποιημένα μηνύματα καταγράφονταν με το χέρι και αποστέλλονταν με μοτοσικλετιστές στο Μπλέτσλεϊ, αργότερα χρησιμοποιήθηκε τηλέτυπο. right|thumb|200px|Φύλλο καταγραφής γερμανικού μηνύματος που στάλθηκε στο Μπλέτσλεϊ Παρκ. Έπρεπε να αποκρυπτογραφηθεί και να μεταφραστεί Η επιχείρηση εκμετάλλευσης των πληροφοριών που απέρρεαν από τις ακροάσεις και αποκρυπτογραφήσεις των εχθρικών μηνυμάτων έλαβε την κωδική ονομασία "Ultra". Η επιχείρηση αυτή συνέβαλε τα μέγιστα στην τελική Συμμαχική νίκη. Ίσως το μεγαλύτερο επίτευγμα της επιχείρησης ήταν η αποκρυπτογράφηση των γερμανικών μηνυμάτων μεταξύ των υποβρυχίων και των Αρχηγείων τους. Έτσι κερδήθηκε η Μάχη του Ατλαντικού αλλά και σημαντικές ναυμαχίες, όπως η Ναυμαχία στο Ακρωτήριο Ματαπάν και η Ναυμαχία του Βορείου Ακρωτηρίου. Συνέβαλε, επίσης, στη Μάχη της Ερήμου ενώ κατά την Απόβαση της Νορμανδίας η επιχείρηση Ultra είχε καταφέρει να εντοπίσει τις ακριβείς θέσεις και των 58 μεραρχιών που βρίσκονταν στην περιοχή για την άμυνά της. Η μυστικότητα που περιέβαλε την επιχείρηση ήταν τέτοια που την ύπαρξή της γνώριζαν μόνον όσοι είχαν άμεση ανάμιξη και αυτήν ή έπρεπε να είναι ενημερωμένοι, όπως ο Πρωθυπουργός Ουίνστων Τσώρτσιλ και ορισμένα μέλη της Κυβέρνησης.
Αλάβιβος
Πηγές
Αλαβιβος
Μπλέτσλεϊ Παρκ
Επάνδρωση
Μαζί με τους ειδικούς στο Μπλέτσλεϊ Παρκ εργάστηκαν, σε 24ωρη βάρδια, περίπου 12.000 άτομα, εκ των οποίων το 80% ήταν γυναίκες : Προσωπικό από τα Βρετανικά Ταχυδρομεία, τεχνικοί της τηλεφωνίας και της τηλεγραφίας, χειριστές του κώδικα Μορς, μαθηματικοί, κρυπταναλυτές, γλωσσολόγοι, τεχνικοί ασυρμάτου, ηλεκτρολόγοι, αλλά και πρωταθλητές στο σκάκι, ειδικοί επί των σταυρολέξων, γλωσσομαθείς σε περισσότερες των δύο γλωσσών (αγγλικών και γερμανικών).
Η Πολωνική συμβολή
Το βασικό πρόβλημα που αντιμετώπιζε το Μπλέτσλεϊ Παρκ ήταν το σπάσιμο των κωδικών που χρησιμοποιούσαν για τις επικοινωνίες τους οι Γερμανοί, οι οποίοι είχαν επινοήσει τη συσκευή Enigma και το πρόβλημα των Βρετανών ήταν πως δε διέθεταν καμία τέτοια συσκευή για να τη μελετήσουν. Οι γερμανικοί κώδικες έμοιαζε αρχικά αδύνατο να αποκρυπτογραφηθούν.
Απρόσμενη βοήθεια ήρθε στο Μπλέτσλεϊ Παρκ από την Πολωνία. Οι συσκευές Enigma δεν ήταν πρόσφατη επινόηση και οι Πολωνοί είχαν προσπαθήσει να σπάσουν τους γερμανικούς κώδικες πριν το ξέσπασμα του Πολέμου, οπότε και οι συσκευές δοκιμάζονταν (1932). Ο Πολωνός κρυπτολόγος Μάριαν Ρεγιέβσκι (Marian Rejewski) του Πολωνικού Γραφείου Κρυπτογραφήσεων είχε ήδη κατασκευάσει μια συσκευή που αποκρυπτογραφούσε τα μηνύματα της Enigma από τον Οκτώβριο του 1938, την οποία είχε επονομάσει "Bomba". Η συσκευή ήταν ηλεκτρομηχανική και χρειαζόταν πολύς χρόνος για το σπάσιμο του κώδικα. Οι Γερμανοί, πριν αρχίσουν οι εχθροπραξίες, άλλαζαν κώδικα μια φορά κάθε μερικούς μήνες, όταν όμως ετοιμάστηκαν για την εισβολή στην Πολωνία, με διαταγή του Φύρερ οι κώδικες άλλαζαν καθημερινά. Οι Πολωνοί με τη συσκευή που διέθεταν δεν ήταν σε θέση να παρακολουθήσουν τις αλλαγές αυτές και αποφάσισαν να δώσουν όλες τις πληροφορίες που διέθεταν στους Βρετανούς και στους Γάλλους. Με τη βοήθεια των Πολωνών οι Γάλλοι έστησαν μια επιχείρηση αποκρυπτογράφησης στα περίχωρα του Παρισιού που επονομάστηκε "PC Bruno". Λόγω της κατάληψης της Γαλλίας αυτή άντεξε μέχρι τις 9 Ιουνίου 1940. Στις πληροφορίες που πήραν οι Βρετανοί περιλαμβανόταν και μια απομίμηση της συσκευής Enigma και έτσι απέκτησαν πλέον το απαιτούμενο υπόβαθρο για τη μελέτη και την επινόηση τρόπων αποκρυπτογράφησης των γερμανικών μηνυμάτων: Μπορούσαν να κατανοήσουν τη λειτουργία της, να μελετήσουν τον τρόπο καλωδίωσης των στροφέων (rotors). Αυτό που έλειπε ήταν οι ρυθμίσεις (που άλλαζαν καθημερινά): Ποια ήταν η ακολουθία και ο αρχικός προσανατολισμός των (αρχικά τριών) στροφέων και ποια βύσματα είχαν τοποθετηθεί στον αντίστοιχο πίνακα. Ο Ρεγιέβσκι είχε ασφαλώς κατανοήσει τον τρόπο λειτουργίας της Enigma και κατάφερε να βρει τον τρόπο καλωδίωσης των στροφέων. Απέμενε στους Βρετανούς να λύσουν το τρίτο πρόβλημα, κάτι που κατάφεραν στις αρχές του 1940. Ωστόσο, τα κωδικοποιημένα μηνύματα ήταν πολλά και σε καθημερινή βάση, απαιτώντας την ταχύτερη αποκρυπτογράφηση προκειμένου το περιεχόμενό τους να είναι χρησιμοποιήσιμο. Αναφέρεται ότι ο μέσος όρος μηνυμάτων που κατέγραφαν οι σταθμοί ακροάσεως ήταν 3.000 την ημέρα.
Η κατασκευή της Bombe
Βασιζόμενος στην ιδέα του Ρεγιέβσκι, ο Άλαν Τούρινγκ σχεδίασε τη δική του μηχανή, η οποία μπορούσε να δοκιμάζει συνδυασμούς γραμμάτων σε χρόνο που ήταν αδύνατο να επιτευχθεί από οποιοδήποτε άνθρωπο ή ομάδα ανθρώπων, εξακολουθούσε όμως να είναι αργή για το σκοπό που είχε κατασκευαστεί. Ο Γκόρντον Γουέλτσμαν (Gordon Welchman) βελτίωσε σημαντικά την κατασκευή του Τούρινγκ η οποία άρχισε να χρησιμοποιείται από τα μέσα Αυγούστου 1940. Η "Bombe" ήταν μια βαριά, θορυβώδης ηλεκτρομηχανική κατασκευή που υλοποιήθηκε με τη βοήθεια του Χάρολντ Κιν (Harold Keen) και της εταιρείας στην οποία εργαζόταν, την British Tabulating Machine Company. Όταν η συσκευή έβρισκε "λύση" στο πρόβλημα της αποκωδικοποίησης, σταματούσε. Αυτό δε σήμαινε κατ' ανάγκην ότι η "λύση" ήταν σωστή - τις περισσότερες φορές χρειαζόταν να συνεχίσει. Όταν ανακαλυπτόταν η σωστή αντιστοιχία γραμμάτων, το μήνυμα έπρεπε να αποκωδικοποιηθεί και στη συνέχεια να μεταφραστεί προσεκτικά από τα γερμανικά στα αγγλικά (εξ ου και η παρουσία γλωσσολόγων στο Μπλέτσλεϊ Παρκ).
Τα πράγματα άρχισαν να περιπλέκονται κάπως όταν οι Γερμανοί αντιλήφθηκαν πως τα μηνύματά τους ήταν δυνατό να αποκωδικοποιούνται: Πρόσθεσαν στην Enigma αρχικά έναν ακόμη ρότορα (στροφέα) - οι συσκευές αυτές χρησιμοποιήθηκαν πρώτα από τα υποβρύχια του Ντένιτς και χάρη σε αυτές ο υποβρυχιακός πόλεμος έκλινε προς την πλευρά των Γερμανών στις αρχές του 1941. Στη συνέχεια προσέθεσαν περισσότερους ρότορες, αυξάνοντας το βαθμό δυσκολίας της αποκρυπτογράφησης. Οι Βρετανοί απάντησαν πρώτα με το να αποκτήσουν - και να κατανοήσουν τη λειτουργία της - μια Enigma με τέσσερις ρότορες και να προσαρμόσουν ανάλογα τις "Bombe" τους και στη συνέχεια με μια πραγματικά πρωτοποριακή λύση.
Το Μπλέτσλεϊ Παρκ επισκέφτηκαν στις αρχές του 1943 Αμερικανοί ειδικοί στην κρυπτανάλυση. Έφυγαν αποκομίζοντας όλες τις απαιτούμενες πληροφορίες για να κατασκευάσουν τη δική τους "Bombe", πράγμα το οποίο και έπραξαν σε χρόνο ρεκόρ: Από τα μέσα του 1943 διέθεταν τις δικές τους συσκευές, οι οποίες ήταν ταχύτερες από τις βρετανικές.
Ο υπολογιστής Colossus
Το 1943 η ομάδα των ειδικών κατάφερε να βρει την άμεση απάντηση στο πρόβλημα της ταχύτητας αποκρυπτογράφησης κατασκευάζοντας τον πρώτο ψηφιακό προγραμματιζόμενο υπολογιστή στην Ιστορία. Ο υπολογιστής αποκλήθηκε "Colossus" λόγω του τεράστιου μεγέθους του: Είχε μήκος 5 μέτρα, πλάτος 3 μέτρα και ύψος 2,5 μέτρα. Για την κατασκευή του χρησιμοποιήθηκαν κυρίως εξαρτήματα τηλεφωνίας και τηλεγραφίας και αποτελούσε τη φυσική εξέλιξη της συσκευής Bombe. Λειτουργούσε "διαβάζοντας" τα γράμματα του κωδικοποιημένου μηνύματος είτε μέσω φωτοηλεκτρικού συστήματος είτε μέσω τηλετυπικής ταινίας και μπορούσε να διαβάσει 5.000 γράμματα το δευτερόλεπτο. Ο Colossus όχι μόνο αποκρυπτογραφούσε τα μηνύματα των Enigma σε πολύ μικρό χρόνο, αλλά μπόρεσε να επιλύσει και τους κωδικούς που δημιουργούσαν οι συσκευές Enigma που στο μεταξύ είχαν αποκτήσει δώδεκα ρότορες. Κατασκευάστηκαν συνολικά δέκα υπολογιστές Colossus
Μετά τον Πόλεμο
Όταν η Γερμανία κατέρρευσε, οι ομάδες του Μπλέτσλεϊ Παρκ σταμάτησαν να υφίστανται. Τα σχέδια για τις Bombe και τους Colossus χαρακτηρίστηκαν "άκρως απόρρητα" και κατέληξαν στο αρχείο, ενώ όλες οι συσκευές διαλύθηκαν και καταστράφηκαν ύστερα από εντολή του Τσώρτσιλ. Το Μπλέτσλεϊ Παρκ έχει μετατραπεί σε μουσείο ενώ στα τέλη της δεκαετίας του '90 ξεκίνησε ανακατασκευή των Bombe και του Colossus, η οποία έχει ολοκληρωθεί.
Παραπομπές
Κατηγορία:Κατασκοπεία κατά τον Β' Παγκόσμιο Πόλεμο Κατηγορία:Κτίρια και κατασκευές στην Αγγλία
Περίχωρα Λάρισας
Τα Περίχωρα είναι οικισμός στη Θεσσαλία και την Περιφερειακή Ενότητα Λάρισας.
Γενικά στοιχεία
Τα Περίχωρα βρίσκονται δίπλα και νοτιοδυτικά από τον Τύρναβο σε απόσταση περίπου 3 χλμ. από το κέντρο της πόλης, σε υψόμετρο 90 μέτρα. Στη δυτική άκρη του χωριού περνάει η ΕΟ Λάρισας - Ελασσόνας ενώ στα βορειοδυτικά ο Τιταρήσιος ποταμός. Αναφέρονται επίσημα, ως ξεχωριστός οικισμός, το 1961 να απογράφεται στον δήμο Τυρνάβου, μαζί με τον οποίο, το Κριτήρι και την Λυγαριά, σύμφωνα με το πρόγραμμα Καλλικράτης, αποτελούν την κοινότητα Τυρνάβου που υπάγεται στη Δημοτική Ενότητα Τυρνάβου του Δήμου Τυρνάβου ενώ σύμφωνα με την απογραφή 2011 απογράφησαν 32 κάτοικοι.
Παραπομπές
Κατηγορία:Χωριά του νομού Λάρισας Κατηγορία:Δήμος Τυρνάβου
Πρωθυπουργός της Ισπανίας
Ο Πρωθυπουργός της Ισπανίας (Ισπανικά: Presidente del Gobierno), είναι ο αρχηγός της Ισπανικής κυβέρνησης σύμφωνα με το Σύνταγμα του 1978.
Επίσημο όνομα της θέσης αυτής είναι Πρόεδρος της Ισπανικής κυβέρνησης αλλά αναφέρεται και ο τίτλος του Πρωθυπουργού. Ο ίδιος τίτλος ήταν και τις περιόδους της Α΄ Ισπανικής Δημοκρατίας, της Β΄Ισπανικής Δημοκρατίας αλλά και την περίοδο της κυριαρχίας του Φράνκο. Σε όλες τις περιπτώσεις εκτός από την Φράνκικη (που το σκληρό δικτατορικό καθεστώς έδινε υπερεξουσίες στον Φράνκο και τυπικά ήταν και  πρωθυπουργός) είχε τον κυρίαρχο ρόλο. Ο Πρόεδρος της Ισπανικής Δημοκρατίας όπως και ο Βασιλιάς δεν είχε μεγάλο ουσιαστικό ρόλο. Σύμφωνα με το σημερινό Πολιτικό σύστημα της Ισπανίας στην πρωθυπουργία διορίζεται από τον Βασιλιά, ο αρχηγός του κόμματος που συγκέντρωσε την πλειοψηφία των εδρών στις Εκλογές.
Σημερινός πρωθυπουργός είναι ο Πέδρο Σάντσεθ, από τις 2 Ιουνίου 2018.
Κατάλογος Πρωθυπουργών από το 1975
Μετά την πτώση του καθεστώτος Φράνκο το 1975, πρωθυπουργοί του Βασιλείου της Ισπανίας διετέλεσαν οι παρακάτω:
Εξωτερικοί σύνδεσμοι
Ισπανια
3-μεθυλεξάνιο
Το 3-μεθυλεξάνιο (για την ακρίβεια τα 3-μεθυλεξάνια, δηλαδή το 3R-μεθυλεξάνιo και το 3S-μεθυλεξάνιo) είναι το απλούστερο ζεύγος εναντιομερών αλκανίων. Έχει μοριακό τύπο C7H16. Αποτελεί πιθανό συστατικό του αργού πετρελαίου και ιδιαίτερα της βενζίνης, μετά από πυρόλυση. Η ποιότητά του ως καύσιμο βενζινοκινητήρων είναι μέτρια, αφού έχει αριθμό οκτανίου 90,7. Αποτελεί, ακόμη, ένα ισομερές θέσης του επτανίου. Βρίσκεται ως πρόσμειξη στις περισσότερες εμπορικές συσκευασίες επτανίου, αν σπάνια δίνεται σημασία σ' αυτό, αφού οι φυσικές και χημικές του ιδιότητες είναι παρόμοιες μ' αυτές του (κανονικού) επτανίου και έτσι η παρουσία του σπάνια είναι ανεπιθύμητη. Για τον ίδιο λόγο είναι σπάνιες οι περιπτώσεις που διαχωρίζεται τόσο από τα υπόλοιπα επτάνια. Ακόμη πιο σπάνια διαχωρίζονται τα δυο εναντιομερή 3-μεθυλεξάνια.
Ονοματολογία
Η ονομασία «3-μεθυλεξάνιο» από την ονοματολογία κατά IUPAC. Συγκεκριμένα, το αρχικό πρόθεμα «μεθυλ-» δηλώνει την παρουσία διακλάδωσης ενός (1) ατόμου άνθρακα και συγκεκριμένα στο άτομο άνθρακα #3, όπως δηλώνει ο αρχικός αριθμός θέσης, το τμήμα «εξ-» δηλώνει την παρουσία έξι (6) ατόμων άνθρακα στην κύρια ανθρακική αλυσίδα της ένωσης, το ενδιάμεσο «-αν-» δείχνει την παρουσία μόνο απλών δεσμών μεταξύ ατόμων άνθρακα στο μόριο και η κατάληξη «-ιο» φανερώνει ότι δεν περιέχει χαρακτηριστικές ομάδες, δηλαδή ότι είναι υδρογονάνθρακας.
Δομή
Το μόριό του αποτελείται από επτά (7) άτομα άνθρακα [τρία (3) πρωτοταγή, συγκεκριμένα τα #1,#6 και #1΄, τρία (3) δευτεροταγή, συγκεκριμένα τα #2 και #5, και ένα (1) τριτοταγές, συγκεκριμένα το #3 ]. Αυτά πλαισιώνονται από δεκαέξι (16) άτομα υδρογόνου. Συνολικά, κάθε μόριό του περιέχει 23 άτομα. Είναι οπτικά ενεργό, αφού το #3 άτομο άνθρακα συνδέεται με τέσσερις (4) διαφορετικές ομάδες: υδρογόνο, μεθύλιο, αιθύλιο και προπύλιο. Ο διαχωρισμός των δύο εναντιομερών είναι δύσκολος και γίνεται μόνο για ερευνητικούς λόγους.
Παραγωγή με αντιδράσεις σύνθεσης: Από πρώτες ύλες με μικρότερη ανθρακική αλυσίδα
ή
Με αναγωγή αλογονούχων ενώσεων
Κατάλληλα για παραγωγή 3-μεθυλεξανίου είναι τα ακόλουθα αλκυλαλογονίδια:
1. Με «υδρογόνο εν τω γεννάσθαι», δηλαδή μέταλλο + οξύ:
2. Με λιθιοαργιλιοϋδρίδιο (LiAlH4) ή νατριοβοριοϋδρίδιο (NaBH4):
4. Με αναγωγή από μέταλλα (συνήθως λίθιο ή μαγνήσιο) και στη συνέχεια υδρόλυση των παραγόμενων οργανομεταλλικών ενώσεων.Π.χ.: ή
5. Με αναγωγή από σιλάνιο, παρουσία τριφθοριούχου βορίου, παράγεται 3-μεθυλεξάνιο.Π.χ.:
6. Με αναγωγή από αλκυλοκασσιτεράνιο Π.χ.:
Με αναγωγή οξυγονούχων ενώσεων
1. Με αναγωγή των κατάλληλων αλδεϋδών - Αντίδραση Βολφ-Κίσνερ (Wolf-Kishner), με υδραζίνη (NH2NH2) Κατάλληλες για παραγωγή 3-μεθυλεξανίου είναι κατάλληλες οι ακόλουθες αλδεΰδες:
Π.χ. για τη 3-μεθυλεξανάλη έχουμε την ακόλουθη στοιχειομετρική εξίσωση:
2. Με αναγωγή των κατάλληλων κετονών - Αντίδραση Κλεμμενσέν (Clemmensen):  Κατάλληλες για παραγωγή 2-μεθυλεξανίου είναι  κατάλληλες οι ακόλουθες κετόνες:
Π.χ. για τη 3-μεθυλ-2-εξανόνη έχουμε την ακόλουθη στοιχειομετρική εξίσωση:
Με αναγωγή θειούχων ενώσεων
Π.χ. για την 3-μεθυλο-1-εξανοθειόλη χουμε την ακόλουθη στοιχειομετρική εξίσωση ::
Με καταλυτική υδρογόνωση ακόρεστων αλειφατικών υδρογονανθράκων
Κατάλληλοι για την παραγωγή 3-μεθυλεξανίου είναι τα αλκένια, αλκίνια, αλκαδιένια ή και περισσότερο ακόρεστοι υδρογονάνθρακες με συνολικά επτά (7) άτομα άνθρακα, από τα οποία το ένα (1) βρίσκεται σε διακλάδωση στο #3 ή #4 άτομο άνθρακα της εξαμελούς κύριας ανθρακικής αλυσίδας. Ειδικότερα, κατάλληλα είναι τα ακόλουθα αλκένια: Π.χ. για το 3-μεθυλεξένιο-1 έχουμε την ακόλουθη στοιχειομετρική εξίσωση:
Παρασκευή με αντιδράσεις αποσύνθεσης με μείωση του μήκους της ανθρακικής αλυσίδας
Π.χ. για το 4-μεθυλεπτανικό οξύ έχουμε την ακόλουθη στοιχειομετρική εξίσωση:
Φυσικές ιδιότητες και ισομερή
Είναι αδιάλυτο στο νερό, αλλά διαλυτό σε πολλούς οργανικούς διαλύτες, όπως οι αλκοόλες και ο διαιθυλαιθέρας. Ωστόσο, το 3-μεθυλεξάνιο θεωρείται και το ίδιο ως ένας οργανικός διαλύτης. Ο διαχωρισμός των δύο ισομερών είναι δυνατός, αν και αντιοικονομικός, με εξαντλητικές αποστάξεις.
Το 3-μεθυλεξάνιο έχει τα ακόλουθα οκτώ (8) [εννέα (9) αν μετρηθούν και τα εναντιομερή] ισομερή:
Τα ισομερή αυτά παρόλο που έχουν ίδιο χημικό τύπο και μοριακό βάρος, έχουν διαφορετικές δομές και διαφορετικές ιδιότητες:
Χημικές ιδιότητες
Η διακλάδωση κάνει το 3-μεθυλεπτάνιο πιο εύφλεκτο από το επτάνιο, όπως φαίνεται από τη χαμηλότερη θερμοκρασία αυτανάφλεξης και την ελάχιστη θερμοκρασία ανάφλεξης σε σχέση με το επτάνιο. Επίσης, θεωρητικά το 3-μεθυλεπτάνιο καίγεται με φλόγα που παράγει λιγότερη αιθάλη και εκπέμπει ακτινοβολία υψηλότερης συχνότητας, αλλά επειδή η διαφορά είναι μικρή, το αποτέλεσμα και για τα δυο ισομερή είναι μια έντονη κίτρινη φλόγα όταν αναφλέγονται.
Επίσης, σε σύγκριση με το επτάνιο, το 3-μεθυλεπτάνιο έχει χαμηλότερο σημείο τήξης, χαμηλότερο σημείο βρασμού αλλά και χαμηλότερη πυκνότητα.
Στην κλίμακα NFPA 704 το 3-μεθυλεπτάνιο κατατάσσεται στο επίπεδο 0 χημικής δραστικότητας, μαζί με τα υπόλοιπα άλλα αλκάνια. Ωστόσο η παρουσία του τριτοταγούς #3 ατόμου άνθρακα διευκολύνει την οξείδωσή του και τις φωτοχημικές αντιδράσεις με αλογόνα, συνήθως με το βρώμιο, σε διαλύτες όπως συνήθως το 1,1,1-τριχλωραιθάνιο.
Οξείδωση
1. Όπως όλα τα αλκάνια, το 3-μεθυλεξάνιο με περίσσεια οξυγόνου καίγεται προς διοξείδιο του άνθρακα και νερό:
2. Παραγωγή υδραερίου:
3. Καταλυτική οξυγόνωση, κυρίως προς 3-μεθυλ-3-εξανόλη:
4. Οξείδωση με υπερμαγγανικό κάλιο προς 3-μεθυλ-3-εξανόλη:
Νίτρωση
όπου 0<a,b,c,d,e,f,g<1, a + b + c + d + e + f + g = 1.
Καταλυτική ισομερείωση
To 3-μεθυλεξάνιο μπορεί να υποστεί καταλυτική ισομερείωση προς όλα τα ισομερή του:
Πηγές
Κατηγορία:Επτάνια
Γουίλ Πάουερ
Ο Γουίλ Πάουερ (William Steven "Will" Power, 1η Μαρτίου 1981-) είναι Αυστραλός οδηγός ράλι και πρωταθλητής, ο οποίος διαγωνίζεται στην IndyCar Series, με την ομάδα Team Penske. Το 2003 άρχισε να αγωνίζεται στη βρετανική Φόρμουλα 3. Αναδείχθηκε πρωταθλητής στην IndyCar Series το 2014 ενώ την επόμενη χρονιά έγινε ο πιο επιτυχημένος οδηγός σε αγώνες δρόμου στην ιστορία της διοργάνωσης με 19 νίκες, ισοφαρίζοντας το ρεκόρ του Σκοτ Ντίξον. Ο Πάουερ κέρδισε το ράλι Ιντιανάπολις 500 στις 27 Μαΐου 2018.
Προσωπική ζωή
Ο Πάουερ παντρεύτηκε την Λιζ Κάνον το 2010. Γνωρίστηκαν στο Power's Cart όπου η Κάνον εργάστηκε στην ρεσεψιόν της Walker Racing και ως υπεύθυνη δημοσίων σχέσεων της ίδιας ομάδας. Ο γιος τους, Μπο, γεννημένο τον Δεκέμβριο του 2016.
Λαϊκή Παράδοση
Το 2013, ο Πάουερ δάνεισε την φωνή του στην ταινία animation με τον τίτλο Turbo.
Εξωτερικοί σύνδεσμοι
Κατηγορία:Αυστραλοί
Μαρία Κανελλοπούλου
Η Μαρία Κανελλοπούλου (Καλάβρυτα, 25 Μαΐου 1951) είναι Ελληνίδα ηθοποιός και πολιτικός, βουλευτής από το 2012 μέχρι το 2015.
Βιογραφία
Γεννήθηκε το 1951 στα Καλάβρυτα. Έχει παίξει σε πολλές σειρές της τηλεόρασης. Έγινε γνωστή στο ευρύ κοινό παίζοντας στις τηλεοπτικές σειρές Μάνα είναι μόνο μία, Εμείς κι εμείς, Οι στάβλοι της Εριέττας Ζαΐμη και Το καφέ της Χαράς.
Υπήρξε υποψήφια βουλευτής Αχαΐας με τον ΣΥΡΙΖΑ στις εκλογές του 2007 και του 2009, εξελέγη δημοτική σύμβουλος Αθηναίων έως το 2012, ενώ στις βουλευτικές εκλογές του Μαΐου 2012 εξελέγη βουλευτής με 8.760 ψήφους, δεύτερη πίσω από τον αρχηγό του κόμματος Αλέξη Τσίπρα. Επανεξελέγη στις εκλογές του Ιουνίου του 2012 και του Ιανουαρίου 2015. Τον Αύγουστο του 2015 ανακοίνωσε πως δεν θα έβαζε ξανά υποψηφιότητα σε βουλευτικές εκλογές. Στις εκλογές του Μαΐου και του Ιουνίου 2023 ήταν υποψήφια στην Α' Αθηνών.
Παραπομπές
Κατηγορία:Ελληνίδες ηθοποιοί κινηματογράφου Κατηγορία:Ελληνίδες ηθοποιοί θεάτρου Κατηγορία:Ελληνίδες ηθοποιοί τηλεόρασης Κατηγορία:Βουλευτές Αχαΐας Κατηγορία:Βουλευτές εκλεγμένοι με τον ΣΥΡΙΖΑ Κατηγορία:Δημοτικοί Σύμβουλοι ανά την Ελλάδα
Διεθνής Χαρτογραφική Ένωση
Η Διεθνής Χαρτογραφική Ένωση (ΔΧΕ) (Αγγλικά: International Cartographic Association (ICA)), είναι ένας οργανισμός που έχει δημιουργηθεί από τους χαρτογραφικούς οργανισμούς διαφόρων εθνικών μελών, με σκοπό τη δημιουργία ενός πλαισίου συζήτησης για θέματα και τεχνικές στην χαρτογραφία και στα γεωγραφικά συστήματα πληροφοριών, σε διεθνές επιπεδο.
Ιστορία
Η ΔΧΕ (ICA) ιδρύθηκε στις 9 Ιουνίου 1959, στην πόλη και πρωτεύουσα Βέρνη της Ελβετίας. Η πρώτη γενική συνάντηση μετά την ίδρυση έλαβε μέρος στο Παρίσι το το 1961: εκεί έγινε και η αποδοχή των καταστατικών ίδρυσης της ένωσης. Μεταγενέστερα συνέδρια έχουν λάβει μέρος σε όλο τον κόσμο, από την Ινδία (Δελχί, 1968) στην Νότια Αφρική (Ντέρμπαν 2003), από την Ιταλία (Στρέζα, 1970) στο Μεξικό (Μορέλια, 1987), από την Αυστραλία (Περθ, 1984) στην Κίνα (Πεκίνο 2001) καθώς και σε άλλες τοποθεσίες ανά τον κόσμο.
Παραπομπές
Κατηγορία:Διεθνείς οργανισμοί
Χουάν Ρουίθ δε Αλαρκόν
Ο Χουάν Ρουίθ δε Αλαρκόν υ Μεντόθα (Juan Ruiz de Alarcón y Mendoza, 1580 ή 1581 - 4 Αυγούστου 1639) ήταν γεννημένος στο Μεξικό Ισπανός θεατρικός συγγραφέας, από τους κορυφαίους της εποχής του.
Παραπομπές
Κατηγορία:Ισπανοί θεατρικοί συγγραφείς Κατηγορία:Μεξικανοί θεατρικοί συγγραφείς
Κωνσταντίνος Καζαντζής
Ο Κωνσταντίνος Καζαντζής (1864 - 1927) ήταν Έλληνας λόγιος, δικηγόρος, καπνέμπορος και πολιτικός. Ασχολήθηκε και με τη δημοσιογραφία. Υπηρέτησε ως Γενικός Διοικητής Δυτικής Μακεδονίας και έπειτα Σάμου.
Βιογραφία
Γεννήθηκε στα Ιωάννινα. Σπούδασε Νομικά στο Πανεπιστήμιο των Αθηνών και έπειτα στη Γερμανία, όπου αναγορεύτηκε διδάκτορας. Μετανάστευσε στις ΗΠΑ και επέστρεψε στην ιδιαίτερη πατρίδα του μετά τους Βαλκανικούς Πολέμους. Κατά την παραμονή του στις ΗΠΑ στα 1914 ήταν εκπρόσωπος των Ηπειρωτών Αμερικής και από τη θέση αυτή υποστήριξε τις ελληνικές θέσεις ως προς το ζήτημα της Βορείου Ηπείρου. Ήταν αντίπαλος του Ελευθερίου Βενιζέλου και εξελέγη βουλευτής δύο φορές, στις εκλογές του Μαΐου και του Δεκεμβρίου του 1915. Άφησε συγγραφικό έργο. Σε μερικά έργα χρησιμοποίησε το εκδοτικό ψευδώνυμο Γούσιας Παπακαζανάς. Το έργο του "Ιστορίες της Πατρίδος μου" (1910) ήταν το πρώτο ολοκληρωμένο λογοτεχνικό κείμενο που τυπώθηκε στην ελληνική γλώσσα στις ΗΠΑ.
Πέθανε στην Κέρκυρα το 1927.
Παραπομπές
Κατηγορία:Έλληνες δικηγόροι Κατηγορία:Βουλευτές Ιωαννίνων Κατηγορία:Έλληνες δημοσιογράφοι Κατηγορία:Έλληνες λόγιοι του 19ου αιώνα
ΝΚ Κροάτια Σέσβετε
Η ΝΚ Κροάτια Σεσβέτ ήταν μια κροατική ποδοσφαιρική ομάδα από την περιοχή Σεσβέτ της πόλης Ζάγκρεμπ. Είχε ιδρυθεί το 1957 σαν NK Sljeme. Από το 1988 έως το 1996 ονομαζόταν ΝΚ Σεσβέτ, από το 1996 έως το 1997 ΝΚ Μπάντελ Σεσβέτ και από το 1997 έως το 1998 ΝΚ Σεσβέτ. Έδρα της ομάδας ήταν το Stadion ŠRC Sesvete χωρητικότητας 3500 θεατών. Το 2012 διαλύθηκε λόγω οικονομικών προβλημάτων.
Φερμιόνιο
Τα Φερμιόνια είναι στοιχειώδη σωματίδια, με την χαρακτηριστική ιδιότητα να σχηματίζουν πλήρως αντισυμμετρικές σύνθετες κβαντικές καταστάσεις. Άλλο κοινό χαρακτηριστικό τους είναι το ημιακέραιο σπιν (1/2, 3/2 ...). Ως επακόλουθο υπόκεινται στην απαγορευτική αρχή του Πάουλι και στην στατιστική Φέρμι-Ντιράκ.
Ένα τυπικό παράδειγμα φερμιονίων είναι τα ηλεκτρόνια γύρω από τον πυρήνα του ατόμου, που καταλαμβάνουν τις διαθέσιμες θέσεις στις στιβάδες. Η απαγορευτική αρχή του Πάουλι ευθύνεται για τη σταθερότητα των ατομικών ηλεκτρονικών στιβάδων, απαραίτητη για την ύπαρξη της χημείας αλλά και γενικότερα για την σταθερότητα της ύλης.
Όλα τα στοιχειώδη σωμάτια είναι φερμιόνια ή μποζόνια. Σωμάτια που αποτελούνται από φερμιόνια μπορούν να είναι φερμιόνια (όπως τα βαρυόνια) ή μποζόνια (όπως τα μεσόνια).
Τα στοιχειώδη σωμάτια που αποτελούν την ύλη είναι φερμιόνια και ανήκουν στα κουάρκ (που σχηματίζουν τα πρωτόνια και τα νετρόνια) ή στα λεπτόνια (όπως τα ηλεκτρόνια).
Παραδείγματα φερμιονίων είναι τα:
Το σπιν των φερμιονίων αντί για ημιακέραιο συχνά λέγεται "ημιπεριττό" για να τονιστεί ότι δεν μπορεί να είναι ακέραιο, (το μισό ενός ακεραίου μπορεί και να είναι επίσης ακέραιος, π.χ. 4/2 = 2).
Εξωτερικοί σύνδεσμοι
Κατηγορία:Σωματιδιακή φυσική Κατηγορία:Κβαντική μηχανική Κατηγορία:Φερμιόνια
Μπονόμπο
Ο Μπονόμπο (Pan paniscus - Παν ο πανίσκος-  ) είναι πρωτεύον της οικογένειας των Ανθρωποειδών. Ανήκει, μαζί με τον κοινό Χιμπαντζή στο βιολογικό γένος Παν (Pan). Αν και ο όρος χιμπαντζής, τεχνικά αναφέρεται σε κάθε είδος του γένους Pan, χρησιμοποιείται συνήθως μόνο όσον αφορά στον κοινό Χιμπαντζή και όχι στον Μπονόμπο.
Ταξινομία
Πρόσφατες έρευνες στο DNA του Μπονόμπο και του κοινού Χιμπαντζή υποστηρίζουν πως η εξελικτική πορεία των δύο ειδών διαχωρίστηκε περίπου ένα εκατομμύριο χρόνια πριν. Ο τελευταίος κοινός πρόγονος όλων των χιμπαντζήδων με τον άνθρωπο έζησε έξι εκατομμύρια χρόνια πριν. Επειδή κανένα άλλο είδος εκτός του ανθρώπου δεν επέζησε κατά την ανθρώπινη εξέλιξη στο γένος Homo, τα δύο είδη των χιμπαντζήδων αποτελούν τους πιο στενούς εξελικτικούς συγγενείς του ανθρώπου. Το γένος των χιμπαντζήδων, Παν, διαχωρίστηκε από το γένος των Γορίλων επτά εκατομμύρια χρόνια πριν.
Γεωγραφία
Το διωνυμικό όνομα του Μπονόμπου είναι Pan paniscus (Παν ο πανίσκος). Οι Μπονόμπος είναι ενδημικό είδος στη Λαϊκή Δημοκρατία του Κονγκό, και απαντώνται στα κεντρικά και νότια δάση της χώρας. Ο ποταμός Κονγκό διαχωρίζει το είδος από τον κοινό Χιμπαντζή. Παλαιότερα οι Μπονόμπος κατοικούσαν νοτιότερα, στην βόρεια Ανγκόλα.
Ανατομία και Φυσιολογία
Οι αρσενικοί ενήλικες έχουν βάρος μεταξύ 30 και 68 κιλών, ενώ οι θηλυκοί μεταξύ 27 και 38 κιλών. Οι Μπονόμπος είναι λίγο πιο μικρόσωμοι από τους κοινούς Χιμπαντζήδες. Το τρίχωμα τους είναι σκούρο καφέ ή μαύρο και το πρόσωπο, οι παλάμες, οι πατούσες και τα δάχτυλα είναι άτριχα. Σε αντίθεση με τους κοινούς Χιμπαντζήδες και τους Γορίλες, οι Μπονόμπος στηρίζονται στις παλάμες των χεριών τους και όχι στις αρθρώσεις των δαχτύλων τους όταν περπατούν στα τέσσερα. Υπολογίζεται πως κατά το 25% περίπου του συνολικού χρόνου της κίνησης τους στο έδαφος οι Μπονόμπος περπατούν στα δύο.
Εξωτερικοί σύνδεσμοι
Κατηγορία:Ανθρωπίδες Κατηγορία:Θηλαστικά της Αφρικής
(119979) 2002 WC19
Το (119979) 2002 WC19 είναι ένα μεταποσειδώνιο αντικείμενο με τροχιακή αντήχηση με τον Ποσειδώνα 1:2, δηλαδή για κάθε δύο περιφορές του Ποσειδώνα γύρω από τον Ήλιο, αυτό κάνει μία. Έχει διάμετρο περίπου 290 χιλιόμετρα. Ανακαλύφθηκε στις 16 Νοεμβρίου 2002.
Προς το παρόν βρίσκεται σε απόσταση 42,4 ΑΜ από τον Ήλιο.
Δορυφόρος
Το (119979) 2002 WC19 έχει ένα δορυφόρο με διάμετρο περίπου 130 χιλιόμετρα που περιφέρεται σε απόσταση 2.700 χιλιομέτρων σε τρεις ημέρες. Αποτελούν διπλό σύστημα.
Εξωτερικοί σύνδεσμοι
2002 WC19 2002 WC19
Ψυχρά κι Ανάποδα
Το Ψυχρά κι Ανάποδα (πρωτότυπος τίτλος: Frozen) είναι αμερικανική ταινία μιούζικαλ φαντασίας κινουμένων σχεδίων του 2013 σε παραγωγή της Walt Disney Animation Studios και διανομή της Walt Disney Pictures. Αποτελεί την 53η ταινία κινουμένων σχεδίων μεγάλου μήκους της Disney και είναι εμπνευσμένη από το παραμύθι του Χανς Κρίστιαν Άντερσεν, Η Βασίλισσα του Χιονιού. Περιγράφει την ιστορία μιας πριγκίπισσας που ξεκινά ένα ταξίδι μαζί με έναν παγοπώλη, τον πιστό του τάρανδο και έναν αφελή χιονάνθρωπο, για να βρουν την αποξενωμένη αδελφή της η οποία, χωρίς να το θέλει, παγίδεψε το βασίλειό τους σε αιώνιο χειμώνα με την ικανότητά της να ελέγχει τον πάγο.